b"\n_START_ARTICLE_\nOs oracular\n_START_PARAGRAPH_\nEls ossos oraculars (xin\xc3\xa8s: \xe7\x94\xb2\xe9\xaa\xa8; pinyin: ji\xc7\x8eg\xc7\x94) s\xc3\xb3n trossos d'os o dels plastrons de tortugues utilitzats per a l'endevinaci\xc3\xb3 en la Xina antiga, sobretot durant la dinastia Shang. Els ossos eren inscrits amb q\xc3\xbcestions i escalfats fins que es clivellaven, i per la interpretaci\xc3\xb3 de les clivelles s'obtenia la resposta. El descobriment dels ossos oraculars el 1899 va ser un esdeveniment molt important en l'estudi de la hist\xc3\xb2ria de la Xina, tant per ser el corpus m\xc3\xa9s vell de l'escriptura xinesa com per confirmar l'exist\xc3\xa8ncia de la dinastia Shang, la qual cosa fins aleshores alguns historiadors havien posat en dubte."